Xiquets i adults tenen una cita amb les Biblioteques de Burjassot
2025-07-24

Aquesta setmana serà intensa per a les biblioteques de Burjassot, ja que l’equip de les mateixes ha programat dues activitats, el 20 i el 22 de gener, perquè tant menuts com majors gaudisquen d’aquest servei municipal i, a més, coneguen el seu funcionament i els diferents gèneres literaris que es poden trobar.

La primera de les activitats, el dimecres 20 de gener a les 18 hores en la Biblioteca Infantil, porta per nom “Estem atrapats” i té com a objectiu, d’una manera lúdica i divertida, a través del joc, ensenyar els seus usuaris com està distribuïda i classificada la biblioteca i l’important que és que els llibres estiguen ben ordenats. A través dels donyets de la lectura, que s’han quedat dormits dins dels llibres, podran conéixer l’ordenació dels exemplars i com es classifiquen.

La segona activitat, “En sintonia”, està pensada per a públic adult i tindrà lloc en la Sala d’Audiovisuals de la Casa de Cultura el divendres 22 de gener a les 19.30 hores. Es tracta d’un recital de poesia amb intervencions musicals protagonitzat per Antonio García Giménez, veí de Burjassot i col·laborador del programa de Burjassot Ràdio, Arrels i Tartana. Antonio recitarà els poemes que ha donat a conéixer en el citat espai radiofònic al llarg dels últims mesos; poemes adaptats a la temàtica del programa.

Nomenat poeta de l’any 2014 a Godella, en l’acte cultural La Nit dels Palimitos Blancs, Antonio ja va mostrar la seua poesia en la Casa de Cultura de Burjassot en el recital Aprendiz de poeta en el piló, amb la qual cosa aquesta serà la segona oportunitat que tindran els veïns del municipi de conéixer la seua creació i d’escoltar les seues genials poesies.